તેમણે જણાવ્યું હતું કે, છેલ્લા 4 વર્ષોમાં જે રીતે દેશના ખેડૂતોએ અનાજ ભંડારો ભર્યા છે તે માટે હું દેશના ખેડૂતોને નમન કરું છું. કોઇ પણ સ્થિતિમાં દેશના ખેડૂતોએ હમેંશા મહેનત કરી છે. પરંતુ કોંગ્રેસ પાર્ટી અને તેમની સરકારે ક્યારે પણ ખેડૂતોને માન નથી આપ્યું. કોંગ્રેસ પક્ષે હંમેશાં ખેડૂતો સાથે છેતરપિંડી કરી છે. કોંગ્રેસે ક્યારેય ખેડૂતોના સશક્તિકરણ માટે કામ નથી કર્યું. તેઓ ખેડૂતોને ફક્ત વોટ બેંક સમજે છે. પીએમ મોદીએ કોંગ્રેસની ટિકા કરતાં કહ્યું કે 70 વર્ષોનો ઇતિહાસ જણાવે છે કે આટલા વર્ષોમાં અગાઉની સરકારે ખેડૂતોની નહિ પરંતુ માત્ર એક જ પરિવારની ચિંતા કરી છે.